6.4.2022
DA
Den Europæiske Unions Tidende
C 152/111
Det Europæiske Økonomiske og Sociale Udvalgs udtalelse om »forslag til Europa-Parlamentets og Rådets forordning om ændring af forordning (EU) nr.
575/2013 og direktiv 2014/59/EU for så vidt angår den tilsynsmæssige behandling af globale systemisk vigtige institutkoncerner med en multiple point of entry-afviklingsstrategi og en metode til indirekte tegning af instrumenter, der er nedskrivningsrelevante med henblik på at opfylde minimumskravet til kapitalgrundlag og nedskriv­ ningsrelevante passiver« (COM(2021) 665 final — 2021/0343 (COD)) (2022/C 152/18)
Ordfører: Antonio GARCÍA DEL RIEGO
Anmodning om udtalelse
Rådet for den Europæiske Union, 26.11.2021 Europa-Parlamentet, 22.11.2021
Retsgrundlag
Artikel 114 i traktaten om Den Europæiske Unions Funktionsmåde
Kompetence
Sektionen for Den Økonomiske og Monetære Union og Økonomisk og Social Samhørighed
Formandens henvisning
9.11.2021
Vedtaget på plenarforsamlingen
9.12.2021
Plenarforsamling nr.
565
Resultat af afstemningen (for/imod/hverken for eller imod)
174/2/3
1.
Konklusioner og anbefalinger 1.1.
EØSU anser det for nødvendigt at indarbejde en særlig tilsynsmæssig behandling i forbindelse med indirekte tegning af afskrivningsrelevante instrumenter med henblik på internt minimumskrav til kapitalgrundlag og nedskrivningsrelevante passiver (MREL) direkte i kapitalkravsforordningen (CRR).
De foreslåede ændringer af CRR vil løse de konstaterede uoverensstemmelser mellem CRR og direktivet om genopretning og afvikling af banker (BRRD).
1.2.
EØSU anbefaler klarere CRR-bestemmelser om sammenligningen mellem summen af de faktiske samlede tabsabsorberingskapacitetskrav ((TLAC-krav) for alle afviklingskoncerner i globalt systemisk vigtige institutter (G-SII-kon­ cern) med en MPE-afviklingsstrategi (»multiple point of entry«) og det teoretiske SPE-krav (»single point of entry«) for den pågældende G-SII-koncern.
De foreslåede ændringer er nødvendige for at præcisere, i hvilket omfang afviklings­ myndighederne kan afhjælpe de potentielle uoverensstemmelser mellem SPE- og MPE-kravene.
1.3.
EØSU understreger, at det er nødvendigt at ændre formlen til beregning af et datterselskabs TLAC/MREL-overskud i forbindelse med den generelle fradragsordning, der finder anvendelse på G-SII'er med en MPE-afviklingsstrategi, for at sikre, at denne formel tager hensyn til både datterselskabets risikobaserede og ikke-risikobaserede TLAC/MREL-krav i overensstemmelse med TLAC-standarden.
Derved undgås det, at et givet datterselskabs TLAC/MREL-overskud overvurderes.
1.4.
EØSU henleder opmærksomheden på, at visse bestemmelser i CRR, der finder anvendelse på G-SII'er med en MPE-afviklingsstrategi, bør præciseres for at gøre det muligt at tage hensyn til datterselskaber, der er etableret uden for EU.
Dette vil tilpasse CRR til det tilsvarende TLAC-princip, der er vedtaget internationalt, og som gælder for datterselskaber, der er etableret i alle Rådet for Finansiel Stabilitets (FSB) jurisdiktioner.
1.5.
EØSU anbefaler visse målrettede præciseringer i forbindelse med kravet til kapitalgrundlag og nedskrivnings­ relevante passiver for institutter, der er væsentlige datterselskaber af tredjelands-G-SII'er, (»intern TLAC«), for at sikre, at gældsinstrumenter udstedt af disse institutter kan opfylde alle kriterierne for nedskrivningsrelevante passivinstrumenter.
Årsagen til denne ændring er, at kriterierne for nedskrivningsrelevante passivinstrumenter i øjeblikket er baseret på den antagelse, at disse instrumenter er udstedt af en afviklingsenhed og ikke af datterselskaber, der er underlagt et krav om